Peste 44.000 români au mai mult de 100.000 euro în cont.
În semestrul 1 din 2020, peste 44.000 români au depozite peste pragul garantat de 100.000 euro. Valoarea economiilor a crescut la 9,6 miliarde de euro. În ultimul deceniu, numărul conturilor care depășesc acest prag s-a triplat.
În plină criză, sunt mii de români care nu se plâng de lipsa banilor. În primul semestru al anului, peste 44.000 au intrat în liga celor cu depozite peste pragul garantat de 100.000 euro, îți spune Ziarul Financiar.Cristian Hostiuc, director editorial Ziarul Financiar: "Conform datelor statistice, în ultimul deceniu, numărul celor care dețin depozite de peste 100 de mii de euro în băncile din România aproape că s-a triplat la fel ca și valoarea acestor depozite. Bineînțeles că în toată această perioadă, PIB-ul s-a dublat, iar multe afaceri au înregistrat o creștere spectaculoasă. (…) În străinătate, în băncile din afară, mai ales în cele din Elveția, valoarea depozitelor deținute de români depășește cu mult 10 miliarde de euro, deci mult mai mult decât depozitele de peste 100 de mii de euro deținute în România, care sunt undeva la 9 miliarde de euro."În ultimul deceniu, numărul conturilor care depășesc pragul de economisire s-a majorat de 3,5 ori.